La secretària Tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el dimecres dia 8 de febrer 2017 i es valora l'anàlisi del compliment dels requisits d'admissibilitat provisional de les noves reclamacions que s'han interposat davant la Comissió.
Es valora el compliment dels requisits per a la tramitació de les Reclamacions 43/2017, 45/2017, 47/2017, 48/2017, 49/2017, 50/2017, 51/2017, 52/2017 i 53/2017.
Així mateix es valora el compliment dels requisits de les Reclamacions 35/2017, 36/2017 i 37/2017, presentades davant la Comissió amb anterioritat, un cop les persones reclamants han esmenat o millorat la documentació aportada, de conformitat amb el que se'ls va requerir.
S'exposen per part del ponent dels expedients 176/2016 i 496/2016, el senyor Oriol Mir, elements de l'execució i del procediment d'aquestes reclamacions, respectivament, que es debaten per la resta de membres del Ple.
La senyora Elisabet Samarra, ponent de la Reclamació 203/2016, també comenta el desenvolupament de la fase d'execució de l'expedient esmentat.
Aprovació d'actes sessions anteriors
La presidenta obre la sessió, pregunta si tots els membres han pogut consultar les actes pendents d'aprovació que són la corresponent a les sessions del Ple dels dies 1 i 8 de febrer i si tenen consideracions a formular en relació amb el text.
Proposta de resolució sobre l'incident d'execució de la Reclamació 266/2016
El ponent de la Proposta de resolució, el senyor Josep Mir, exposa la situació que s'ha produït en aquest procediment durant la fase d'execució de la Resolució que fan necessària l'adopció de la Proposta de resolució a fi de donar resposta a les al·legacions que s'han rebut en relació amb la Resolució de 10 de gener, per la qual es va estimar la Reclamació 266/2016.
La senyora Elisabet Samarra comenta elements de la Proposta de resolució i el senyor Oriol Mir, formula esmenes que seran incorporades pel ponent al text final de la resolució.
Proposta de resolució d'estimació de la Reclamació 334/2016
La senyora Elisabet Samarra, ponent d'aquesta Proposta de resolució, exposa el cas, la fonamentació jurídica de la proposta i els elements més destacats de la tramitació del procediment de reclamació.
El senyor Josep Mir i el senyor Oriol Mir formulen consideracions en relació amb la condició de la persona reclamant i es debaten aspectes del cas per part de la senyora Elisabet Samarra, el senyor Oriol Mir i el senyor Josep Mir.
Les esmenes formulades seran incorporades al text definitiu de la resolució per la ponent.
Proposta de resolució de desestimació de la Reclamació 391/2016
El senyor Manuel Ibarz, ponent de la Proposta de resolució, comenta el supòsit que s'ha produït durant la tramitació d'aquest procediment de reclamació en relació amb els expedients números 387/2016 al 397/2016, la resolució dels quals es va aprovar pel Ple de la setmana passada.
La senyora Elisabet Samarra i el senyor Oriol Mir formulen observacions al text proposat a fi de concretar alguns aspectes pendents, esmenes que s'incorporaran pel ponent en l'elaboració del text final de la resolució.
Proposta de resolució de finalització de la Reclamació 448/2016 per pèrdua d'objecte
El senyor Oriol Mir, ponent de la Proposta de resolució, exposa els elements més destacats d'aquesta reclamació que inicialment es va tramitar mitjançant procediment de mediació amb la coordinació de la senyora Teresa Perelló.
La sessió de mediació no va ser convocada atès que es va lliurar la informació sol·licitada a la persona reclamant.
El senyor Josep Mir i la senyora Elisabet Samarra formulen observacions al text de la Proposta que seran incorporades pel ponent en el text final de la resolució.
Proposta de resolució de desestimació de la Reclamació 487/2016
S'analitza per part del ponent de la Proposta de resolució, el senyor Oriol Mir, el supòsit i la fonamentació jurídica de la Proposta de resolució elaborada.
Es debaten elements de fons de l'objecte i el procediment de reclamació i es formulen observacions per part del senyor Josep Mir sobre elements concrets de la Proposta de resolució.
La senyora Elisabet Samarra formula consideracions sobre l'objecte de debat.
El ponent de la Proposta de resolució tindrà en compte les consideracions formulades per a l'elaboració del text final de la resolució.
Proposta de resolució de finalització de la Reclamació 496/2016 per desistiment
El senyor Oriol Mir, ponent de la Proposta de resolució, exposa l'element més destacat de la tramitació d'aquest procediment de reclamació que finalitza per desistiment exprés de la representació de la persona reclamant.
Es debaten per part de tots els membres del Ple alguns elements d'aquest procediment relacionat, per raó de la informació sol·licitada amb la Reclamació corresponent al número d'expedient 176/2016, ja resolt per la Comissió.
Proposta de resolució de finalització de les Reclamacions 1/2017 i 2/2017 per desistiment (acumulades).
S'analitza pel ponent de la Proposta de resolució, el senyor Manuel Ibarz, el supòsit que presenten els dos procediments de reclamació en què no s'ha esmenat la documentació requerida per poder tramitar les dues reclamacions interposades davant la Comissió.
Es formulen per part de la senyora Elisabet Samarra, algunes esmenes al text de la Proposta que s'incorporaran en el text final de la resolució.
Proposta de resolució d'estimació de la Reclamació 9/2017
S'analitzen conjuntament, pel ponent el senyor Oriol Mir, aquesta Proposta de resolució i de la que és objecte del següent punt de l'ordre del dia corresponent a la Reclamació 10/2017, que presenten identitat de parts però duen a diferents sentits de les resolucions atès que la primera reclamació ha de ser estimada i en canvi, la segona finalitza per pèrdua d'objecte ja que s'ha lliurat la informació reclamada durant la tramitació del procediment davant la Comissió.
El senyor Josep Mir formula una esmena a la Proposta de resolució d'estimació de la Reclamació 9/2017 que serà incorporada pel ponent en el text final de la resolució.
Proposta de resolució de finalització de la Reclamació 10/2017 per pèrdua d'objecte
S'analitza en el punt de l'ordre del dia anterior.
Proposta de resolució de finalització de la Reclamació 13/2017 per pèrdua d'objecte
El ponent d'aquesta Proposta de resolució, el senyor Oriol Mir, relaciona el supòsit que concorre en aquest procediment que finalitza per pèrdua sobrevinguda de l'objecte de la reclamació atès que s'ha satisfet la sol·licitud d'informació de forma extemporània durant la tramitació del procediment de reclamació davant la GAIP.
Proposta de resolució de finalització de la Reclamació 14/2017 per pèrdua d'objecte
El ponent de la Proposta de resolució, el senyor Oriol Mir, exposa els elements més destacats de la tramitació d'aquest procediment de reclamació.
La senyora Teresa Perelló relata el desenvolupament de la primera fase tramitada com a mediació que tanmateix ha donat lloc a la finalització per pèrdua d'objecte.
La senyora Elisabet Samarra i el senyor Josep Mir intervenen i formulen observacions que no es concreten en esmenes al text.
Proposta de resolució d'inadmissió de la Reclamació 20/2017
El senyor Josep Mir, ponent de la Proposta de resolució, relaciona els elements que concorren en aquest supòsit que duen a la inadmissió de la reclamació.
Proposta de resolució de finalització de les Reclamacions 25/2017, 26/2017, 27/2017, 28/2017, 29/2017 i 30/2017 per pèrdua d'objecte (acumulades)
El ponent de la Proposta de resolució, el senyor Josep Mir, exposa els elements més destacats de la tramitació d'aquestes reclamacions que es resolen de forma acumulada.
El senyor Oriol Mir i la senyora Elisabet Samarra formulen algunes observacions que s'incorporen al text definitiu pel ponent.